《宾阳即事》
明代·张祐

怪底官劳万里行，天涯此际是何程。胡嫌老鹤依人瘦，雅爱梅花照眼清。

浪有新题留败壁，愧无长策卫苍生。巡檐镇日闲排遣，多谢烽墩为息兵。

作者简介：（1483—1533）广东南海人，字天祐，号可兰。幼好学能文。弘治中袭世职为广州卫指挥使，正德中擢副总兵，镇守广西，进署都督佥事，督沈希仪等镇压瑶、壮各族起事。善驭军，能与下同甘苦。性好书，每载以随，军暇常延儒生讲论。